CELEX: 32020R2104
Language: hr
Date: 2020-12-15 00:00:00
Title: Provedbena uredba Komisije (EU) 2020/2104 оd 15. prosinca 2020. o izmjeni Provedbene uredbe (EU) br. 540/2011 u pogledu produljenja roka valjanosti odobrenja aktivne tvari parafinsko ulje (Tekst značajan za EGP)

16.12.2020   
               
               
                  HR
               
               
                  Službeni list Europske unije
               
               
                  L 425/93
               
            
         PROVEDBENA UREDBA KOMISIJE (EU) 2020/2104
         оd 15. prosinca 2020.
         o izmjeni Provedbene uredbe (EU) br. 540/2011 u pogledu produljenja roka valjanosti odobrenja aktivne tvari parafinsko ulje
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
         budući da:
         
                     (1)
                  
                  
                     U dijelu A Priloga Provedbenoj uredbi Komisije (EU) br. 540/2011 (2) utvrđene su aktivne tvari koje se smatraju odobrenima na temelju Uredbe (EZ) br. 1107/2009.
                  
               
                     (2)
                  
                  
                     Provedbenom uredbom Komisije (EU) 2017/555 (3) rok valjanosti odobrenja aktivne tvari parafinsko ulje produljen je do 31. prosinca 2020.
                  
               
                     (3)
                  
                  
                     Podnesen je zahtjev za produljenje odobrenja aktivne tvari u skladu s Provedbenom uredbom Komisije (EU) br. 844/2012 (4).
                  
               
                     (4)
                  
                  
                     Budući da je ocjenjivanje tvari odgođeno zbog razloga koji su izvan kontrole podnositelja zahtjeva, odobrenje te aktivne tvari vjerojatno će isteći prije donošenja odluke o njegovu produljenju. Zato je potrebno produljiti rok valjanosti tog odobrenja za godinu dana.
                  
               
                     (5)
                  
                  
                     Stoga je primjereno izmijeniti relevantni unos 295. u dijelu A Priloga Provedbenoj uredbi (EU) br. 540/2011 kako bi se rok valjanosti odobrenja aktivne tvari produljio do 31. prosinca 2021.
                  
               
                     (6)
                  
                  
                     Provedbenu uredbu (EU) br. 540/2011 trebalo bi na odgovarajući način izmijeniti.
                  
               
                     (7)
                  
                  
                     Budući da rok valjanosti odobrenja tvari istječe 31. prosinca 2020., ova bi Uredba trebala hitno stupiti na snagu.
                  
               
                     (8)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Dio A Priloga Provedbenoj uredbi (EU) br. 540/2011 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 15. prosinca 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 309, 24.11.2009., str. 1.
         
         
            (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
         
            (3)  Provedbena uredba Komisije (EU) 2017/555 оd 24. ožujka 2017. o izmjeni Provedbene uredbe (EU) br. 540/2011 u pogledu produljenja roka valjanosti odobrenja nekoliko aktivnih tvari iz dijela B Priloga Provedbenoj uredbi (EU) br. 686/2012 (program obnove AIR IV) (SL L 80, 25.3.2017., str. 1.).
         
            (4)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).
      
      
         
            PRILOG
            Dio A Priloga Provedbenoj uredbi (EU) br. 540/2011 mijenja se kako slijedi:
            
                        (1)
                     
                     
                        u šestom stupcu prestanak odobrenja, u retku 295. parafinsko ulje, datum se zamjenjuje datumom „31. prosinca 2021.”